Lamin Pongusapan Santa Ana, Manila

Lamin Pongusapan Santa nopo nga iso lamin pongusapan soungkakadayan miampai kinawas 10 taang om kapasiti 500 toodopon i poinladsong hilo New Panaderos Street, Santa Ana, Manila, Filipina. Ii nopo nga iso mantad onom lamin pongusapan watas id Kakadayan Manila, i manahak koumatan kumaa Watas ko-6, kohompit no Santa Ana, Santa Mesa, Pandacan, San Miguel, om boogian koibutan do Paco. Winonsoi o lamin pongusapan diti doid tapak lamin pongusapan nokopogulu ii no Lamin Pongusapan Trinity, i nokoundaliu kumaa kinoyonon wagu i miinsomok ontok toun 1998. Kinoponuridangan nopo lamin pongusapan diti nga asil piuhupan do Kakadayan Manila om Yayasan Tan Yan Kee ( i Lucio Tan o sanganu). Manu daa i Tan do momungaran lamin pongusapan dii tumanud ngaran tama toi ko' tapa dau nga puru kakadayan nopo nga manu momungaran dii tumanud ngaran bagas Ponorikohon Corazon Aquino. Nakaakun o koduo-duo puru momoguno ngaran miagal di babaino diti.

Tinuridong o lamin pongusapan diti ontok 29 Milau 2009, maya Kooturan Belanjawan 8206 (Budget Ordinance 8206) i pinasaga do Majlis Bandaraya Manila (Manila City Council) maso kotoinaan Datuk Bandar Alfredo Lim. Nokoimpuun o kalaja momonsoi ontok toun 2009 om nopongo ontok Ngiop 2010 om noukaban lamin pongusapan dii ontok 28 Ngiop."Health Services". Lungsod ng Maynila. Retrieved July 9, 2022. Ontok 30 Madas 2021, nosiliu o lamin pongusapan diti do longkod dialisis, i kotolu kaagal-agal dii id kakadayan diti.

 Sukuon